
EUROOPAN PARLAMENTIN PÄÄTÖSLAUSELMAESITYS
yksinkertaisten verosääntöjen ja verotuksen hajanaisuuden vaikutuksesta Euroopan kilpailukykyyn
(2024/2118(INI))
Euroopan parlamentti, joka
–	ottaa huomioon Euroopan unionin toiminnasta tehdyn sopimuksen 4 ja 63–66 artiklan sekä sisämarkkinoiden periaatteet ja tavaroiden, palvelujen, pääoman ja ihmisten vapaan liikkuvuuden periaatteen,
–	ottaa huomioon Euroopan unionin toiminnasta tehdyn sopimuksen ja erityisesti sen 113, 114 ja 115 artiklan,
–	ottaa huomioon eri jäsenvaltioissa sijaitsevien lähiyhtiöiden välisiin korko- ja rojaltimaksuihin sovellettavasta yhteisestä verotusjärjestelmästä 3. kesäkuuta 2003 annetun neuvoston direktiivin 2003/49/EY[footnoteRef:2] (korko- ja rojaltidirektiivi), [2:  EUVL L 157, 26.6.2003, s. 49.] 

–	ottaa huomioon eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 30. marraskuuta 2011 annetun neuvoston direktiivin 2011/96/EU[footnoteRef:3] (emo-tytäryhtiödirektiivi), [3:  EUVL L 345, 29.12.2011, s. 8.] 

–	ottaa huomioon monikansallisten konsernien ja suurten kotimaisten konsernien maailmanlaajuisen vähimmäisverotason (15 prosenttia) varmistamisesta unionissa 14. joulukuuta 2022 annetun neuvoston direktiivin 2022/2523/EY[footnoteRef:4], joka muodostaa Euroopan unionin vastauksen kansainväliseen verokoordinointiin, [4:  EUVL L 328, 22.12.2022, s. 1, ELI: http://data.europa.eu/eli/dir/2022/2523/oj.] 

–	ottaa huomioon tämänhetkiset kehityskulut kahden pilarin ratkaisussa, jolla vastataan talouden digitalisaatiosta johtuviin verohaasteisiin,
–	ottaa huomioon lokakuussa 2015 annetut veropohjan rapautumista ja voitonsiirtoja koskevan OECD:n ja G20-maiden hankkeen (BEPS-hanke) loppuraportit,
–	ottaa huomioon OECD:n ja G20-maiden osallistavassa kehyksessä 14. lokakuuta 2020 hyväksytyt raportit ensimmäisen ja toisen pilarin suunnitelmista sekä 12. lokakuuta 2020 julkaistun OECD:n taloudellisen analyysin ja vaikutustenarvioinnin ”Tax Challenges Arising from Digitalisation – Economic Impact Assessment” tulokset,
–	ottaa huomioon OECD:n ja G20-maiden BEPS-toimenpiteitä koskevassa osallistavassa kehyksessä 8. lokakuuta 2021 annetun julkilausuman ”Two-Pillar Solution to Address the Tax Challenges Arising from the Digitalisation of the Economy”,
–	ottaa huomioon OECD:n ja G20-maiden BEPS-toimenpiteitä koskevassa osallistavassa kehyksessä 20. joulukuuta 2021 hyväksytyt toisen pilarin mallisäännöt, jotka koskevat maailmanlaajuisen 15 prosentin vähimmäisveron kansallista täytäntöönpanoa,
–	ottaa huomioon 16. elokuuta 2022 annetun Yhdysvaltojen lain 117–169, joka tunnetaan nimellä inflaation hillitsemistä koskeva laki,
–	ottaa huomioon 15. heinäkuuta 2020 annetun komission tiedonannon ”Oikeudenmukaista ja yksinkertaista verotusta koskeva toimintasuunnitelma elpymisstrategian tueksi” (COM(2020)0312),
–	ottaa huomioon 18. toukokuuta 2021 annetun komission tiedonannon ”2000-luvun yritysverotus” (COM(2021)0251),
–	ottaa huomioon 22. joulukuuta 2021 annetun komission ehdotuksen neuvoston direktiiviksi monikansallisten konsernien maailmanlaajuisen vähimmäisverotason varmistamisesta unionissa (COM(2021)0823) sekä parlamentin kannan tähän ehdotukseen[footnoteRef:5], [5:  EUVL C 479, 16.12.2022, s. 89.] 

–	ottaa huomioon tammikuussa 2022 julkaistun komission tutkimuksen ”Tax compliance costs for SMEs – An update and a supplement: final report”,
–	ottaa huomioon 11. toukokuuta 2022 annetun komission ehdotuksen neuvoston direktiiviksi vieraan ja oman pääoman ehtoisen rahoituksen verokohtelua tasavertaistavaa vähennystä ja korkojen vähennyskelpoisuuden rajoittamista yhteisöverotuksessa koskevien sääntöjen vahvistamisesta (COM(2022)0216),
–	ottaa huomioon 8. joulukuuta 2022 annetun komission ehdotuksen neuvoston direktiiviksi direktiivin 2006/112/EY muuttamisesta arvonlisäverosääntöjen mukauttamiseksi digiaikaan (COM(2022)0701), komission ehdotuksen neuvoston asetukseksi asetuksen (EU) N:o 904/2010 muuttamisesta digiajan edellyttämien alv-alan hallinnollista yhteistyötä koskevien järjestelyjen osalta (COM(2022)0703), komission ehdotuksen neuvoston direktiiviksi direktiivin 2006/112/EY muuttamisesta sähköisen arvonlisäverosta vapauttamista koskevan todistuksen osalta (COM(2024)0278) sekä neuvoston 5. marraskuuta 2024 aikaansaaman yhteisymmärryksen arvonlisäveroa digiaikana koskevasta paketista,
–	ottaa huomioon 10. joulukuuta 2024 annetun neuvoston direktiivin 2025/50 liikaa perittyjen lähdeverojen nopeammasta ja turvallisemmasta huojentamisesta[footnoteRef:6] (FASTER-direktiivi), [6:  EUVL L, 2025/50, 10.1.2025, ELI: http://data.europa.eu/eli/dir/2025/50/oj.] 

–	ottaa huomioon 12. syyskuuta 2023 annetun komission ehdotuksen neuvoston direktiiviksi yritysten tuloverotusta Euroopassa koskevasta kehyksestä (BEFIT) (COM(2023)0532),
–	ottaa huomioon 12. syyskuuta 2023 annetun komission ehdotuksen neuvoston direktiiviksi mikroyrityksiä sekä pieniä ja keskisuuria yrityksiä koskevan päätoimipaikkaverotukseen perustuvan järjestelmän perustamisesta sekä direktiivin 2011/16/EU muuttamisesta (COM(2023)0528),
–	ottaa huomioon 12. syyskuuta 2023 annetun komission ehdotuksen neuvoston direktiiviksi siirtohinnoittelusta (COM(2023)0529),
–	ottaa huomioon 17. ja 18. huhtikuuta 2024 kokoontuneen Eurooppa-neuvoston päätelmät uudesta Euroopan kilpailukykyohjelmasta,
–	ottaa huomioon 24. toukokuuta 2024 annetut neuvoston päätelmät kaikkia hyödyttävistä sisämarkkinoista,
–	ottaa huomioon 8. marraskuuta 2024 annetun Eurooppa-neuvoston Budapestin julistuksen uudesta Euroopan kilpailukykyohjelmasta,
–	ottaa huomioon 11. maaliskuuta 2025 annetut neuvoston päätelmät EU:n kilpailukykyä edistävästä verosääntelyn karsimis- ja yksinkertaistamisohjelmasta,
–	ottaa huomioon 20. maaliskuuta 2025 annetut Eurooppa-neuvoston päätelmät kilpailukyvystä ja keskittymisestä sääntelyn yksinkertaistamiseen ja sääntely- ja hallinnollisen taakan keventämiseen,
–	ottaa huomioon 16. helmikuuta 2022 antamansa päätöslauselman kuudennen alv-direktiivin täytäntöönpanosta: mitä vielä puuttuu EU:n alv-vajeen pienentämiseksi?[footnoteRef:7], [7:  EUVL C 342, 6.9.2022, s. 88.] 

–	ottaa huomioon 7. lokakuuta 2021 antamansa päätöslauselman haitallisia verokäytäntöjä koskevan EU:n politiikan uudistamisesta (käytännesääntötyöryhmän uudistaminen mukaan luettuna)[footnoteRef:8], [8:  EUVL C 132, 24.3.2022, s. 167.] 

–	ottaa huomioon 15. helmikuuta 2022 antamansa päätöslauselman kansallisten verouudistusten vaikutuksesta EU:n talouteen[footnoteRef:9], [9:  EUVL C 342, 6.9.2022, s. 14.] 

–	ottaa huomioon eurooppalaisesta lähdeverokehyksestä 10. maaliskuuta 2022 antamansa päätöslauselman[footnoteRef:10], jossa kehotettiin luomaan standardoitu lähdeverokehys, [10:  EUVL C 347, 9.9.2022, s. 172.] 

–	ottaa huomioon 4. lokakuuta 2022 antamansa päätöslauselman uusien teknologioiden vaikutuksesta verotukseen: krypto- ja lohkoketjuteknologiat[footnoteRef:11], [11:  EUVL C 132, 14.4.2023, s. 15.] 

–	ottaa huomioon 10. maaliskuuta 2022 antamansa päätöslauselman suosituksista komissiolle elpymisstrategiaa tukevasta oikeudenmukaisesta ja yksinkertaisesta verotuksesta (heinäkuussa annetun komission toimintasuunnitelman ja sen alv:tä, yritysverotusta ja henkilöverotusta koskevien 25 hankkeen seuranta Euroopan parlamentissa)[footnoteRef:12], [12:  EUVL C 347, 9.9.2022, s. 211.] 

–	ottaa huomioon 4. toukokuuta 2022 antamansa päätöslauselman toimista Euroopan tulevaisuutta käsittelevän konferenssin jälkeen[footnoteRef:13], [13:  Hyväksytyt tekstit, P9_TA(2022)0141.] 

–	ottaa huomioon Pandoran papereista ja muista paljastuksista saaduista kokemuksista 15. kesäkuuta 2023 antamansa päätöslauselman[footnoteRef:14], jossa kehotettiin myös parantamaan raportointia ja tiedon jakamista, [14:  EUVL C, C/2024/492, 23.1.2024, ELI: http://data.europa.eu/eli/C/2024/492/oj.] 

–	ottaa huomioon 12. joulukuuta 2023 antamansa päätöslauselman yhteisöverotussääntöjen lisäuudistuksesta[footnoteRef:15], [15:  EUVL C 2024/4165, 2.8.2024, ELI: http://data.europa.eu/eli/C/2024/4165/oj.] 

–	ottaa huomioon 9. toukokuuta 2022 annetun raportin Euroopan tulevaisuutta käsittelevän konferenssin lopputuloksesta,
–	ottaa huomioon huhtikuussa 2024 julkaistun Enrico Lettan selvityksen ”Much more than a Market”,
–	ottaa huomioon 9. syyskuuta 2024 julkaistun Mario Draghin selvityksen ”The future of European competitiveness”,
–	ottaa huomioon työjärjestyksen 55 artiklan,
–	ottaa huomioon talous- ja raha-asioiden valiokunnan mietinnön (A10-0000/2025),
A.	ottaa huomioon, että EU:n jäsenvaltiot kantoivat vuonna 2023 veroja 6 712 miljardia euroa (mukaan lukien pakolliset todelliset sosiaaliturvamaksut), mikä on 4,7 prosenttia enemmän kuin vuonna 2022[footnoteRef:16]; [16:  Euroopan komissio, Data on Taxation Trends, päivitetty viimeksi 10. maaliskuuta 2025.] 

B.	ottaa huomioon, että vuonna 2023 verorasitus (eli kokonaisverotulot suhteessa BKT:hen) oli EU:ssa 39,0 prosenttia BKT:stä, mikä on hieman alhaisempi lukema kuin vuonna 2022[footnoteRef:17]; [17:  Euroopan komissio, Data on Taxation Trends, päivitetty viimeksi 10. maaliskuuta 2025.] 

C.	ottaa huomioon, että vuonna 2023 arvonlisäverotulot suhteessa BKT:hen olivat 7,1 prosenttia EU:n BKT:stä ja 18,3 prosenttia valtioiden kokonaistuloista[footnoteRef:18]; [18:  Euroopan komissio, Data on Taxation Trends, päivitetty viimeksi 10. maaliskuuta 2025.] 

D.	ottaa huomioon, että komission mukaan alv-säännösten noudattamisvaje oli 89,3 miljardia euroa vuonna 2022[footnoteRef:19]; [19:  Euroopan komissio, VAT gap in the EU – 2024 report, 2024.] 

E.	ottaa huomioon, että jäsenvaltioiden välillä on eroja sen suhteen, miten paljon ne ovat riippuvaisia verotuksesta, minkälaisia veroja ne kantavat näiden tulojen keräämiseksi ja miten ne ovat muuttaneet veroyhdistelmäänsä viimeksi kuluneen vuosikymmenen aikana[footnoteRef:20]; [20:  Euroopan komissio, verotuksen ja tulliliiton pääosasto, Annual report on taxation 2024 – Review of taxation policies in the European Union, 2024.] 

F.	ottaa huomioon, että Draghin kattavassa selvityksessä Euroopan unionin taloudellisesta tilanteesta varoitetaan EU:n tuottavuuden ja kilpailukyvyn heikkenemisestä ja siitä, että ilman määrätietoisia toimia EU:lla on edessään ”hidas ja tuskallinen laskusuunta”, ja korostetaan myös tarvetta koordinoida politiikkoja, vähentää byrokraattisia esteitä kilpailukyvyn parantamiseksi ja tunnistaa ja poistaa tarpeettomia sääntöjä, myös verotuksen alalla;
Verotus ja liiketoimintaympäristö
1.	tähdentää, että jos verosäännöt olisivat yksinkertaisia ja ennakoitavissa olevia, veronmaksajien olisi helpompi maksaa veronsa ja viranomaisten hallinnoida ja kerätä tuloja; korostaa tarvetta luoda sääntöjen noudattamista edistävä ja liiketoimintaa tukeva Euroopan unioni, jossa tuotantoalat voivat kilpailla ja menestyä ja työntekijät ansaita hyvin;
2.	korostaa, että EU:n verojärjestelmässä olisi noudatettava toissijaisuus- ja suhteellisuusperiaatteita ja että jäsenvaltioilla on edelleen oikeus räätälöidä omat verojärjestelmänsä kansallisten erityistarpeidensa mukaisesti, samalla kun ne noudattavat yhteisiä normeja ja varmistavat tulojen tehokkaan käytön;
3.	toteaa, että eurooppalaiset yritykset, erityisesti pienet ja keskisuuret yritykset (pk-yritykset), ovat keskeisiä talouskasvun ja työllisyyden edistäjiä koko Euroopassa; muistuttaa, että pk-yrityksillä on merkittäviä verotukseen liittyviä haasteita, koska monimutkaiset verosäännökset ja hajanaiset verojärjestelmät aiheuttavat raskaan hallinnollisen taakan ja korkeat noudattamiskustannukset ja haittaavat näin pk-yritysten kasvua ja innovointia; kehottaa komissiota etsimään ratkaisuja, joilla yksinkertaistetaan veromenettelyjä ja vähennetään noudattamiskustannuksia;
Kilpailukyky ja talouskasvu
4.	panee tyytyväisenä merkille Eurooppa-neuvoston päätelmät uudesta Euroopan kilpailukykyohjelmasta; pitää tässä yhteydessä valitettavana, että verotusta ei ole sisällytetty tekijöihin, joita pidetään keskeisinä Euroopan kilpailukyvyn parantamisen kannalta; kehottaa parantamaan veroyhteistyötä EU:ssa, vähentämään hajanaisuutta ja monimutkaisuutta ja edistämään samalla jäsenvaltioiden välistä yhteistyötä ja luottamusta, jotta voidaan parantaa Euroopan talouden kilpailukykyä;
5.	panee tyytyväisenä merkille Eurooppa-neuvoston päätelmät verosääntelyn karsimis- ja yksinkertaistamisohjelmasta; korostaa, että tulevissa verotusta koskevissa EU:n aloitteissa olisi keskityttävä hallinnon yksinkertaistamiseen, (tarvittaessa) päällekkäisten verosääntöjen poistamiseen, selkeyden lisäämiseen ja verosääntöjen soveltamisen järkeistämiseen;
Verotuksen yksinkertaistaminen ja digitalisaatio
6.	palauttaa mieliin, että yhtenä komission painopisteenä on varmistaa liiketoiminnan yksinkertaistaminen kaikissa toimintapolitiikoissa, verotus mukaan lukien, ja tässä yhteydessä karsia raportointivaatimuksia 25 prosentilla (ja pk-yritysten osalta vähintään 35 prosentilla); kehottaa tältä osin komissiota tekemään järjestelmällisesti vaikutusten ennakkoarvioinnin kaikkien uusien verotukseen liittyvien lainsäädäntöehdotusten yhteydessä sekä nykyisten toimenpiteiden kilpailukykytarkastuksen, jotta voidaan kvantifioida odotettavissa oleva hallinnollisen taakan keveneminen ja varmistaa, että uudet säännöt ovat EU:n talouskasvua koskevien tavoitteiden mukaisia;
7.	muistuttaa, että yksinkertaiset, vakaat ja ennakoitavissa olevat verosäännöt ovat olennaisen tärkeitä kilpailukykyisen talouden kannalta; kehottaa komissiota ohjaamaan kaikkia jäsenvaltioita kohti yksinkertaistettua verojärjestelmää yritysten hallinnollisen taakan keventämiseksi; toteaa, että keskeisiä ratkaisuja erityisesti pk-yritysten hallinnollisen taakan keventämiseksi ovat verotuksellinen varmuus sekä palautusmenettelyjen ja vähennysten yksinkertaistaminen;
8.	korostaa digitalisaation, erityisesti tekoälyn, mahdollisuuksia keventää yritysten, etenkin pk-yritysten, hallinnollista taakkaa ja vähentää noudattamiskustannuksia; kehottaa komissiota ja jäsenvaltioita edistämään verohallinnon digitalisointia ja yksinkertaistamista;
9.	kehottaa komissiota arvioimaan ja yksinkertaistamaan nykyistä alv-kehystä, jotta voidaan keventää hallinnollista taakkaa, parantaa kilpailukykyä ja kaventaa eroa odotettavissa olevien tulojen ja tosiasiallisesti kannetun määrän välillä (alv-vaje);
10.	palauttaa mieliin parlamentin kannan päätoimipaikkaverotusta koskeviin sääntöihin (HOT), vieraan ja oman pääoman ehtoisen rahoituksen verokohtelua tasavertaistavaan vähennykseen (DEBRA) ja liikaa perittyjen lähdeverojen nopeampaan ja turvallisempaan huojentamiseen (FASTER); panee merkille meneillään olevat keskustelut BEFIT-ehdotuksesta;
OECD:n ensimmäinen ja toinen pilari ja kansainvälinen verotus
11.	toteaa jälleen, että EU on sitoutunut OECD:n toisen pilarin sopimuksen täytäntöönpanoon, ottaen samalla huomioon toisen pilarin sääntöjen nykytilanteen, muun muassa Yhdysvaltain presidentin 20. tammikuuta 2025 antaman presidentin asetuksen, jossa todetaan, että OECD:n maailmanlaajuinen verosopimus ei päde Yhdysvalloissa; kehottaa komissiota tiedottamaan parlamentille valmiussuunnitelmista ja ryhtymään nopeisiin ja kohdennettuihin toimiin EU:n etujen suojelemiseksi ja vastatoimien estämiseksi;
12.	korostaa, että toisen pilarin olisi varmistettava monikansallisia konserneja ja suuria kotimaisia konserneja koskeva maailmanlaajuinen vähimmäisverotaso unionissa; suhtautuu myönteisesti sen saattamiseen osaksi kansallista lainsäädäntöä; kehottaa selkeyttämään sen täytäntöönpanoa ja odottaa, että hallinnollisten ohjeiden neuvottelu- ja julkaisuprosessi päättyy pian ja tarjoaa toisen pilarin soveltamisalaan kuuluville yrityksille tarvittavan varmuuden; odottaa uusia kehityskulkuja OECD:n pysyvien olettamasääntöjen (safe harbour) suhteen;
13.	panee merkille, että Euroopan unioni on viime vuosina toteuttanut kunnianhimoista ohjelmaa veropetosten ja veronkierron torjumiseksi ja ottanut käyttöön erinäisiä uusia säännöksiä ja raportointivaatimuksia (esimerkiksi veronkiertodirektiivin avulla); panee merkille komission ilmoituksen, että se aikoo arvioida veronkiertodirektiiviä toisen pilarin valossa ja esittää toimenpiteistä kattavan kertomuksen vuoden 2025 kolmannella neljänneksellä;
14.	panee merkille OECD:n lokakuussa 2023 julkaiseman monenvälisen yleissopimuksen, jossa määrätään pilarin 1 summan A täytäntöönpanoa koskevista teknisistä säännöistä, sekä käynnissä olevat neuvottelut;
Verotukselliset esteet sisämarkkinoilla
15.	toteaa, että EU:n hajanaisesta verotusympäristöstä aiheutuu monimutkaisuutta, epävarmuutta ja korkeat noudattamiskustannukset EU:n yrityksille, erityisesti pk-yrityksille; korostaa tarvetta puuttua rajat ylittäviin investointeihin liittyviin verotuksellisiin esteisiin ja lisätä yritysten oman pääoman ehtoista rahoitusta; palauttaa tässä yhteydessä mieliin Draghin selvityksen, jossa korostetaan, että EU:n kansalaisten olisi voitava investoida muihin jäsenvaltioihin ilman monimutkaisia verotusmenettelyjä, jotka johtavat käytännössä kaksinkertaiseen verotukseen;
Veropetosten ja aggressiivisen verosuunnittelun torjuminen
16.	sitoutuu torjumaan aggressiivista verosuunnittelua, jotta saataisiin aikaan oikeudenmukainen Eurooppa, ottaen huomioon pk-yritysten sekä alemman ja keskiluokan kotitalouksien erityistilanne ja intressit; toteaa, että aggressiivinen verosuunnittelu vaikuttaa merkittävästi tuloihin ja että se saa talouden toimijoiden toimintaedellytykset vinoutumaan ja uhkaa heikentää veromoraalia; kehottaa komissiota parantamaan jäsenvaltioiden välistä yhteistyötä puuttumisessa aggressiiviseen verosuunnitteluun erityisesti tehostamalla tiedonvaihtoa, koordinoimalla tarkastuksia ja parantamalla täytäntöönpanon valvontaa;
17.	panee merkille hallinnollista yhteistyötä koskevan direktiivin (DAC) roolin veropetosten vähentämisessä ja avoimuuden lisäämisessä mutta korostaa samalla sen mukanaan tuomaa monimutkaisuutta ja hallinnollista taakkaa, etenkin DAC 6:n myötä;
18.	kehottaa tehostamaan Euroopan syyttäjänviraston ja Eurofisc-verkoston välistä yhteistyötä, jotta voidaan vahvistaa tiedustelutietojen jakamista, koordinoituja täytäntöönpanotoimia ja rajat ylittäviä tutkimuksia alv-petosten ja muiden veropetosmuotojen torjumiseksi;
Rajat ylittävä verotus ja työvoiman liikkuvuus
19.	kehottaa komissiota esittämään tutkimuksen siitä, miten voidaan yksinkertaistaa verosääntöjä ja puuttua rajatyöntekijöiden ja itsenäisten ammatinharjoittajien verotuksen hajanaisuuteen kilpailukyvyn parantamiseksi; toteaa, että toisistaan eroavat kansalliset verojärjestelmät aiheuttavat hallinnollista taakkaa, oikeudellista epävarmuutta ja kaksinkertaista verotusta, mikä haittaa työvoiman liikkuvuutta ja rajat ylittävää yrittäjyyttä;
Verotus ja innovointi
20.	kehottaa komissiota tekemään lisäselvityksiä tutkimukseen ja kehitykseen sekä innovointiin liittyvien verokannustinten vaikutuksista pyrittäessä parantamaan Euroopan kilpailukykyä maailmanlaajuisesti Draghin selvityksen ehdotusten mukaisesti; kehottaa vahvistamaan jäsenvaltioiden välistä yhteistyötä ja luottamusta, jotta voidaan edistää sähköisen kaupankäynnin, digitaalisten palvelujen ja muiden nopeasti kasvavien alojen tasapuolisia toimintaedellytyksiä;
21.	kehottaa puhemiestä välittämään tämän päätöslauselman neuvostolle ja komissiolle.

Esittelijä katsoo, että nykyisessä talousympäristössä meidän on tähdättävä yksinkertaistamiseen ja vähennettävä sääntelyä ja hallinnollista taakkaa.
Euroopan unionin verotusympäristö on kriittisessä käännekohdassa, jossa on löydettävä tasapaino talouskasvun edistämisen, kilpailukyvyn parantamisen ja verotuksen oikeudenmukaisuuden varmistamisen välillä. Muuttuva digitalisaation ja globalisaation leimaama talousympäristö edellyttää koordinoitua veropolitiikkaa, jotta voidaan vastata rajat ylittäviin haasteisiin ja samalla vähentää yritysten, erityisesti pienten ja keskisuurten yritysten (pk-yritysten), hallinnollista taakkaa.
Euroopan unionista tehdyn sopimuksen 4 artiklassa sekä Euroopan unionin toiminnasta tehdyssä sopimuksessa vahvistetut periaatteet korostavat sisämarkkinoiden sekä tavaroiden, palvelujen, pääoman ja ihmisten vapaan liikkuvuuden merkitystä. Ennakoitavissa oleva verokehys on olennaisen tärkeä sisämarkkinoiden tukemiseksi ja sen varmistamiseksi, että yritykset voivat toimia tehokkaasti yli rajojen ilman tarpeetonta monimutkaisuutta. Vaikka EU on edistynyt veropetosten ja veronkierron torjunnassa, tarvitaan lisätoimia byrokraattisten esteiden vähentämiseksi ja yrityksille suotuisamman ympäristön luomiseksi, kuten Draghin selvityksessä ”The future of European competitiveness” korostetaan.
Verotuksen yksinkertaistaminen ja digitalisaatio ovat avainasemassa noudattamiskustannusten vähentämisessä ja tehokkuuden parantamisessa. Komission sitoutuminen karsimaan raportointivaatimuksia 25 prosentilla (ja pk-yritysten osalta vähintään 35 prosentilla) on askel oikeaan suuntaan. Uusien verotukseen liittyvien ehdotusten vaikutusten ennakkoarvioinnit ja nykyisten toimenpiteiden kilpailukykytarkastukset auttavat mukauttamaan veropolitiikkoja laajempiin taloudellisiin tavoitteisiin.
Verohallinnon digitalisointi tarjoaa erinomaiset mahdollisuudet keventää hallinnollista taakkaa. Tekoälyn ja digitaalisten välineiden hyödyntäminen voi sujuvoittaa noudattamisprosesseja, sillä niiden avulla yritysten, erityisesti pk-yritysten, on helpompi ottaa selvää monimutkaisista verosäännöksistä.
Jäsenvaltioiden välisen yhteistyön vahvistaminen on ratkaisevan tärkeää veropetosten ja aggressiivisen verosuunnittelun torjumiseksi. Tiedonvaihdon parantaminen, koordinoidut tarkastukset ja tehostetut täytäntöönpanomekanismit voivat lujittaa verotukseen liittyvien väärinkäytösten torjuntaa.
EU:n veropoliittisessa ohjelmassa on siis asetettava etusijalle yksinkertaistaminen, digitalisaatio ja yhteistyö oikeudenmukaisemman ja kilpailukykyisemmän verotusympäristön luomiseksi. Vähentämällä hajanaisuutta ja monimutkaisuutta, tehostamalla digitaalisia välineitä ja ottamalla käyttöön koordinoituja politiikkoja EU voi luoda perustan kestävälle kasvulle ja vauraudelle tulevina vuosina.

